*D. 29. september 2017*

**GOF’inderne - Seniorklub for damer i Holbæk Golfklub.**

**Vedtægterne er gældende fra d. 29. september 2017.**

**Klubbens navn og hjemsted.**

Klubbens navn er GOF’inderne, som er en afdeling af Seniorklubben i Holbæk Golfklub.

Turneringen er kun for damer, der er medlem af Holbæk Golfklub.

Medlemmerne er omfattet af gældende regler for Holbæk Golfklub.

**Medlemmer.**

Som medlemmer kan optages damer med max. handicap index 36. Alder 60 +

**Bestyrelse.**

Bestyrelsen består af 3 medlemmer og vælges på generalforsamlingen for 1 år ad gangen. Bestyrelsen konstituerer sig selv umiddelbart efter generalforsamlingen med formand og kasserer.

**Kontingent.**

Kontingent fastsættes på generalforsamlingen.

Kontingentet dækker præmier (vin) m.m. og opkræves til april ved sæsonstart og er dækkende for et år.

Der er oprettet konto i et pengeinstitut. Formanden og kassereren har fuldmagt til kontoen i fællesskab*.*

**Sæson.**

Der spilles hele året. Sommersæson fra april til oktober og vintersæson fra oktober til april.

**Spilledag/spilleform/starttid.**

Der spilles fredag formiddag og i én række.

Der henvises til den udleverede spilleplan for henholdsvis sommersæson og vintersæson.

**Pointberegning/resultater.**

For at opnå point skal scorekortet være udfyldt efter gældende golfregler. Scorekortet skal umiddelbart efter spillet afleveres til den matchansvarlige for dagen.

Der foretages løbende regulering efter gældende regler.

**Generalforsamling/vedtægtsændringer.**

Den ordinære generalforsamling afholdes i forbindelse med afslutning af sommersæson ultimo september. Der indkaldes til generalforsamling med 2 ugers varsel.

Forslag til behandling på generalforsamlingen – herunder forslag til vedtægtsændringer - skal være bestyrelsen i hænde senest 8 dage før afholdelse af generalforsamling.

Endelig dagsorden udsendes senest 5 dage før generalforsamling.

Forslag vedtages eller forkastes med almindeligt stemmeflertal af de fremmødte.

**Ekstraordinær generalforsamling.**

Ekstraordinær generalforsamling holdes, hvis bestyrelsen eller mindst ¼ af Gof’indernes medlemmer skriftlig forlanger det med angivelse af forslag, der ønskes behandlet.

Indkaldelse sker med mindst 2 ugers varsel og endelig dagsorden udsendes senest 5 dage før afholdelse af ekstraordinær generalforsamling.

Afstemning foregår som ved ordinære generalforsamlinger.

**Nedlæggelse af Seniorklubben: Gof’inderne.**

Kan kun ske på en generalforsamling ved at 2/3 af medlemmerne stemmer for nedlæggelse.

Evt. restbeløb på Gof’indernes konto overføres til juniorarbejdet i Holbæk Golfklub.

***Vedtaget på ordinær generalforsamling den 29. september 2017.***

***Bestyrelsen***

*Karin Veje Jakobsen Bente Olsen Yvonne Kjærside*

 ***Formand Kasserer Bestyrelsesmedlem***